Tolong jelaskan mengenai Penilaian semula 2009 dari Won Korea Utara dalam bahasa melayu

Mata wang wŏn dinilaikan semula sekali lagi pada November 2009. Warga Korea Utara diberi tujuh hari untuk menukarkan sekurang-kurangnya ₩100,000 dalam bentuk duit kertas ₩1,000 (bernilai kira-kira AS$40 di pasaran gelap) untuk duit kertas ₩10, tetapi setelah menghadapi bantahan, hadnya dinaikkan ke ₩150,000 dalam bentuk tunai dan ₩300,000 dalam simpanan bank.  Langkah penilaian semula yang dilihat sebagai tindakan mencegah kegiatan pasaran persendirian, bakal melingkupkan kebanyakan wang simpanan warga Korea Utara. Akhbar The Times berspekulasi bahawa langkah ini mungkin merupakan cubaan mengawal inflasi harga serta menghancurkan kekayaan para pedagang wang pasaran gelap. Langkah ini diumumkan kepada kedutaan asing tetapi bukan media negara Korea Utara; maklumatnya kemudian disampaikan melalui perkhidmatan talian yang hanya diterima dalam negara.

Dalam proses ini, wang kertas lama tidak sah lagi mulai 30 November sementara wang kertas bernilai won baru diedarkan mulai 7 Disember.  Ini bererti warga Korea Utara tidak boleh menukarkan apa-apa wang untuk membeli barangan atau perkhidmatan sehingga 7 Disember, menyebabkan kebanayakn perkhidmatan kedai, restoran dan pengangkutan tertutup selama seminggu. Hanya perkhidmatan untuk golongan atasan dan warga asing dibuka sepanjang seminggu itu dengan mata wang asing sebagai dagangan.  Langkah ini menimbulkan keresahan di kalangan pegawai Korea Utara bahawa akan tercetusnya pergolakan awam, tetapi belum berlakunya apa-apa lagi. Agensi berita Xinhua China menyifaktan warga North Korea sama-sama "berpanik"; pangkalan tentera menunggu sedia dan terdapat laporan yang belum disahkan mengenai tunjuk perasaan di jalanan yang memaksa pihak berkuasa menaikkan sedikit jumlah mata wang yang boleh ditukarkan oleh rakyatnya. Pihak berkuasa juga menjanjikan "hukuman tanpa belas kasihan" bagi sesiapa yang melanggar peraturan pertukaran matawang.